b"\n_START_ARTICLE_\nArmstrongo mi\xc5\xa1inys\n_START_PARAGRAPH_\nArmstrongo mi\xc5\xa1inys (angl. Armstrong's mixture)\xc2\xa0\xe2\x80\x93 labai jautri su\xc5\xbeadinamoji sprogstamoji med\xc5\xbeiaga, kurios pirminiai ingredientai yra raudonasis fosforas ir kalio chloridas su nedaug sieros ir kalcio karbonato. Labai ma\xc5\xbeus kiekius Armstrongo mi\xc5\xa1inio naudoja popieriniuose pistonuose, kurie naudojami \xc5\xbeaisliniuose pistoniniuose ginkluose._NEWLINE__NEWLINE_\xc5\xa0is mi\xc5\xa1inys buvo laikomas tinkamu naudoti \xc5\xa1ovini\xc5\xb3 kapsul\xc4\x97se, jei pridedama boro karbido._NEWLINE_Armstrongo mi\xc5\xa1inys yra labai pavojingas, nes gali detonuoti nuo labai ma\xc5\xbeu sukr\xc4\x97timo ar br\xc5\xabk\xc5\xa1tel\xc4\x97jimo. Jis ypatingai jautrus b\xc5\xabdamas sausas. Nepatyr\xc4\x99 pirotechnikai, bandydami j\xc4\xaf pasigaminti, da\xc5\xbenai sunkiai susi\xc5\xbealoja._NEWLINE_Armstrongo mi\xc5\xa1inys yra itin nestabilus ir gali audringai sprogti neu\xc5\xbedaroje erdv\xc4\x97je. Kr\xc5\xabvel\xc4\x97 mi\xc5\xa1inio su degtuvu sprogsta taip pat energingai, kaip kad sprogsta ir b\xc5\xabdama ma\xc5\xbeame u\xc5\xbedarame inde._NEWLINE_Technine prasme Armstrongo mi\xc5\xa1inys ne tiek detonuoja, kiek deflagruoja. Jis n\xc4\x97ra detonacin\xc4\x97 (brizantin\xc4\x97) sprogstamoji med\xc5\xbeiaga, tod\xc4\x97l net dideliai kiekiais neduoda kumuliacinio efekto."